COLUMN(1)

НАЗИВ
column - ствара спискове колонама

УВОД

column [опције] [датотека ...]

ОПИС

Алатка column форматира свој улаз у више колона. Подржава три режима:

попуњава колоне пре редова
    Ово је основни режим (потребан је за повратну сагласност).

попуњава редове пре колона
    Овај режим је укључен опцијом -x, --fillrows.

ствара табелу
    Одређује број колона које улаз садржи и ствара табелу. Овај режим је укључен опцијом -t, --table. Излаз се поравнава на ширину терминала у међудејственом режиму а 80 колона у немеђудејственом режиму (видите --output-width за више о томе). Произвољно форматирање се може применити коришћењем разних --table-\* опција.

Улаз се узим из датотеке, или у супротном са стандардног улаза. Празни редови се занемарују и сви неисправни вишебајтни низови се кодирају „x<hex>“ договором.

ОПЦИЈЕ

Аргумент колоне за опције --table-\* је списак назива раздвојених зарезима које достави корисник, дефинисан са --table-columns назив1,назив2, индексе колона, како се појављују на улазу, почевши са 1, или називи, дефинисани атрибутом --table-columns. Могуће је мешати називе и индексе. Специјални чувар места „0“ (нпр. „-R0“) може да се користи за навођење свих колона и „-1“ (нпр. „-R -1“) за навођење последње видљиве колоне. Могуће је користити опсеге попут „1-5“ када се колоне адресирају индексима.

-J, --json
    Користи JSON формат излаза за исписивање табеле. Опција --table-columns је захтевана а опција --table-name се препоручује.

-c, --output-width ширина
    Излаз се форматира на ширину наведену као број знакова. Изворни назив ове опције је --columns; овај назив је застарео од и2.30. Знајте да се улаз дужи од ширине не крати по основи. Основно је ширина терминала и 80 колона у немеђудејственом режиму. Заглавља колона се никада не скраћују.

    Чувар места „unlimited“ (или 0) се може користити да се не би ограничила ширина излаза. Ово се препоручује, на пример, када се излаз преусмерава у датотеку.

-d, --table-noheadings
    Изоставља исписивање заглавља. Ова опција омогућава коришћење назива колона које корисник достави на линији наредби, али држи заглавље скривеним приликом исписивања табеле.

-o, --output-separator ниска
    Ограничавач колоне за излаз табеле (основно је два размака).

-s, --separator раздвојници
    Могући ограничавачи ставке улаза (основно је празнина).

-S, --use-spaces број
    Када није у режиму табеле, користи празнине уместо табулатора за поравнање колона. Ова опција наводи најмањи број празнина које раздвајају две колоне.

-t, --table
    Одређује број колона које улаз садржи и прави табелу. Колоне су по основи ограничене размаком или знаковима достављеним помоћу опције --output-separator. Излаз табеле је користан за лепо штампање.

-C, --table-column атрибути
    Дефинише колону са зарезом раздвојеним списком атрибута колоне. Ова опција се може користити више пута, свака употреба дефинише једну колону. Атрибути замењују неке од --table- опција. На пример, --table-column name=FOO,right дефинише колону где је текст поравнат удесно. Опција се међусобно искључује са --table-columns.

    Подржани атрибути су:

    name=ниска
        Назив колоне.

    trunc
        Скраћује текст колоне када је неопходно. Исто као --table-truncate.

    right
        Десно поравнава текст. Исто као --table-right.

    width=број
        Ширина колоне. Користи се само као наговештај. Да је присилите, наведите такође и атрибут strictwidth.

    strictwidth
        Изричито следи поставку колоне width=.

    noextreme
        Занемарује неуобичајено дугу ширину ћелије. Видите --table-noextreme за више о томе.

    wrap
        Омогућава коришћење вишередну ћелију за дуги текст ако је потребно. Видите --table-wrap за више о томе.

    hide
        Не исписује колону. Видите --table-hide за више о томе.

    json=врста
        Дефинише врсту колоне за ЈСОН излаз. Подржане врсте су ниска, број и логичка вредност.

-N, --table-columns називи
    Наводи називе колона зарезом одвојеним списком. Називи се користе за заглавље табеле и за адресирање колоне у аргументима опције. Видите такође --table-column.

-l, --table-columns-limit број
    Наводи највећи број колона улаза. Последња колона ће садржати све преостале податке реда ако је ограничење мање од броја колона у улазним подацима.

-R, --table-right колоне
    Десно поравнава текст у наведеним колонама.

-T, --table-truncate колоне
    Наводи колоне где текст може бити скраћен када је неопходно, у супротном врло дуги уноси табеле могу бити исписани у више редова.

-E, --table-noextreme колоне
    Одређује колоне у којима је могуће занемарити неуобичајено дуге (дуже од просека) ћелије када се израчунава ширина колоне. Опција утиче на прорачун ширине и форматирање табеле, али то не утиче на одштампани текст.

    Опција се користи за последњу видљиву колону по основи.

-e, --table-header-repeat
    Исписује ред заглавља за сваку страницу.

-W, --table-wrap колоне
    Наводи колоне где се могу користити вишередне ћелије за дуги текст.

-H, --table-hide колоне
    Не исписује наведене колоне. Специјални местодржач „-“ може да се користи за скривање свих неименованих колона (видите --table-columns).

-O, --table-order колоне
    Наводи поредак колоне излаза.

-n, --table-name назив
    Наводи назив табеле коришћене за JSON излаз. Основно је „table“.

-m, --table-maxout
    Попуњава сав доступни простор на излазу.

-L, --keep-empty-lines
    Очувава редове само са празнинама у улазу. Подразумевано је да занемарује све празне редове. Оригинални назив ове опције је био --table-empty-lines, али је сада застарео јер даје лажан утисак да се опција примењује само на режим табеле.

-r, --tree колона
    Наводи колону која се користи за излаз налик стаблу. Знајте да кружне зависности и друге аномалије у односима порода и родитеља се тихо занемарују.

-i, --tree-id колона
    Наводи колону која садржи јединстевене ИД-ове порода сваког реда за однос порода-родитеља.

-p, --tree-parent колона
    Наводи колону која садржи јединстевене ИД-ове родитеља сваког реда за однос порода-родитеља.

-x, --fillrows
    Попуњава редове пре колона.

-h, --help
    Приказује текст помоћи и излази.

-V, --version
    Исписује издање и излази.

ОКРУЖЕЊЕ

Променљива окружења COLUMNS се користи за одређивање величине екрана ако никаве друге информације нису доступне.

ИСТОРИЈАТ

Наредба column се појавила у 4.3BSD-Reno-у.

ГРЕШКЕ

Издање 2.23 је променило опцију -s да не буде похлепна, на пример:

    printf "a:b:c\n1::3\n" | column -t -s ':'

Стари излаз:

    a  b  c
    1  3

Нови излаз (од „util-linux“-а 2.23):

    a  b  c
    1     3

Историјска издања овог алата су указивала да се „редови попуњавају пре колона“ по основи и да опција -x ово преокреће. Ова формулација није одражавала стварно понашање и од тада је исправљена (видите горе). Друге примене colon могу наставити да користе старију документацију, али би понашање у сваком случају требало да буде истоветно.

ПРИМЕРИ

Исписује „fstab“ са редом заглавља и поравнава бројеве на десно:

    sed 's/#.*//' /etc/fstab | column --table --table-columns ИЗВОР,МЕТА,ВРСТА,ОПЦИЈЕ,УЧЕСТ,ПРОЛАЗ --table-right УЧЕСТ,ПРОЛАЗ

Исписује „fstab“ и скрива неименоване колоне:

    sed 's/#.*//' /etc/fstab | column --table --table-columns ИЗВОР,МЕТА,ВРСТА --table-hide -

Исписује стабло:

    echo -e '1 0 A\n2 1 AA\n3 1 AB\n4 2 AAA\n5 2 AAB' | column --tree-id 1 --tree-parent 2 --tree 3
    1  0  A
    2  1  |-AA
    4  2  | |-AAA
    5  2  | `-AAB
    3  1  `-AB

ПОГЛЕДАЈТЕ ТАКОЂЕ

colrm(1), ls(1), paste(1), sort(1)

ПРИЈАВЉИВАЊЕ ГРЕШАКА

За пријављивање грешака, користите „https://github.com/util-linux/util-linux/issues[issue tracker]“.

ДОСТУПНОСТ

Наредба column је део „util-linux“ пакета који се може преузети са