TERMINAL-COLORS.D(5)

NUME
terminal-colors.d - configurează colorarea ieșirii pentru diverse aplicații utile

REZUMAT

/etc/terminal-colors.d/[[nume][@term].][tip]

DESCRIERE

Fișierele din acest director determină comportamentul implicit al aplicațiilor atunci când se colorează ieșirea.

nume este numele unei aplicații. Numele este opțional, iar dacă nu este specificat niciunul, fișierul este utilizat pentru toate aplicațiile nespecificate.

term este un identificator de terminal (variabila de mediu TERM). Identificatorul terminalului este opțional, iar dacă nu este specificat niciunul, fișierul este utilizat pentru toate terminalele nespecificate.

tip este un tip de fișier. Tipurile de fișiere acceptate sunt:

disable
    Dezactivează colorarea ieșirii pentru toate aplicațiile compatibile. Vedeți, de asemenea, variabila de mediu NO_COLOR de mai jos.

enable
    Activează colorarea ieșirii; toate fișierele disable care se potrivesc sunt ignorate.

scheme
    Specifică culorile utilizate pentru ieșire. Formatul fișierului poate fi specific aplicației; formatul implicit este descris mai jos.

Dacă există mai multe fișiere care se potrivesc pentru o utilitate, atunci câștigă fișierul cu numele de fișier mai specific. De exemplu, numele de fișier „@xterm.scheme” are o prioritate mai mică decât „dmesg@xterm.scheme”. Prioritatea cea mai mică o au acele fișiere care nu au un nume de utilitate sau un identificator de terminal (de exemplu, „disable”).

Configurația specifică utilizatorului $XDG_CONFIG_HOME/terminal-colors.d sau $HOME/.config/terminal-colors.d prevalează asupra celei globale.

FORMATUL IMPLICIT AL FIȘIERELOR DE SCHEMĂ

Este recunoscută următoarea declarație:

    nume secvență-culoare

nume este un nume logic al secvenței de culori (de exemplu, "error"). Numele sunt specifice aplicațiilor. Pentru mai multe detalii, consultați întotdeauna secțiunea CULORI din pagina de manual a utilitarului respectiv.

secvență-culoare este un nume de culoare, secvențe de culoare ASCII sau secvențe de eludare.

  Nume de culori

black (negru), blink (clipire), blue (albastru), bold (aldin), brown (maron), cyan (cian), darkgray (gri închis), gray (gri), green (verde), halfbright (pe jumătate deschisă (culoarea)), lightblue (albastru deschis), lightcyan, lightgray (gri deschis), lightgreen (verde deschis), lightmagenta (purpuriu deschis), lightred (roșu deschis), magenta (purpuriu), red (roșu), reset (restabilire), reverse (invers), și yellow (galben).

  Secvențe de culoare ANSI

Secvențele de culori sunt compuse din secvențe de numere separate prin punct și virgulă. Cele mai frecvente coduri sunt:
    0 | pentru a restabili culoarea implicită
    1 | pentru culori mai deschise
    4 | pentru text subliniat
    5 | pentru text care clipește
    30 | pentru prim-plan negru
    31 | pentru prim-plan roșu
    32 | pentru prim-plan verde
    33 | pentru prim-plan galben (sau maron)
    34 | pentru prim-plan albastru
    35 | pentru prim-plan purpuriu
    36 | pentru prim-plan cian
    37 | pentru prim-plan alb (sau gri)
    40 | pentru fundal negru
    41 | pentru fundal roșu
    42 | pentru fundal verde
    43 | pentru fundal galben (sau maron)
    44 | pentru fundal albastru
    45 | pentru fundal purpuriu
    46 | pentru fundal cian
    47 | pentru fundal alb (sau gri)

  Secvențe de eludare

Pentru a specifica caractere de control sau caractere goale în secvențele de culori, se poate utiliza notația \-eludat în stil C:
    \a | Clopoțel (ASCII 7)
    \b | Retrocedare (backspace) (ASCII 8)
    \e | Eludare (ASCII 27)
    \f | Salt de pagină (ASCII 12)
    \n | Linie nouă (ASCII 10)
    \r | Retur de cărucior (ASCII 13)
    \t | Tabulator (ASCII 9)
    \v | Tabulator vertical (ASCII 11)
    \? | Ștergere (del) (ASCII 127)
     | Spațiu
    \\ | Bară oblică inversă (\)
     | Caret (^)
    \# | Simbolul hash (#)

Rețineți că sunt necesare eludări pentru a introduce un spațiu, o bară oblică inversă, un semn de control sau orice alt caracter de control oriunde în șir, precum și un simbol hash ca prim caracter.

De exemplu, pentru a utiliza un fundal roșu pentru mesajele de alertă în ieșirea lui dmesg(1), utilizați:

    echo 'alert 37;41' >> /etc/terminal-colors.d/dmesg.scheme

  Comentarii

Liniile în care primul caracter care nu este un spațiu în alb, este un # (diez) sunt ignorate. Orice altă utilizare a caracterului diez nu este interpretată ca introducerea unui comentariu.

MEDIU

TERMINAL_COLORS_DEBUG=all
    activează ieșirea de depanare.

NO_COLOR
    dacă este definită, aceasta dezactivează colorarea ieșirii, cu excepția cazului în care este activată explicit printr-o opțiune din linia de comandă. Consultați pentru mai multe detalii. Acceptată începând cu versiunea 2.41 a util-linux.

FIȘIERE

$XDG_CONFIG_HOME/terminal-colors.d

$HOME/.config/terminal-colors.d

/etc/terminal-colors.d

EXEMPLU

Dezactivează culorile pentru toate aplicațiile compatibile:

    touch /etc/terminal-colors.d/disable

Dezactivează culorile pentru toate aplicațiile compatibile pe un terminal vt100:

    touch /etc/terminal-colors.d/@vt100.disable

Dezactivează culorile pentru toate aplicațiile compatibile, cu excepția dmesg(1):

    touch /etc/terminal-colors.d/disable

    touch /etc/terminal-colors.d/dmesg.enable

COMPATIBILITATE

Funcționalitatea terminal-colors.d este acceptată în prezent de toate utilitățile util-linux care oferă o ieșire colorată. Pentru mai multe detalii, consultați întotdeauna secțiunea CULORI din pagina de manual a aplicației respective.

RAPORTAREA ERORILOR

Pentru rapoarte de eroare, folosiți

DISPONIBILITATE

terminal-colors.d face parte din pachetul util-linux care poate fi descărcat de la